钦定古今图书集成/明伦汇编/氏族典/第308卷 > 《凌迪知万姓统谱》 > 皇戍
## 钦定古今图书集成/明伦汇编/氏族典/第308卷 > 《凌迪知万姓统谱》 > 皇戍

按《左传》：成公四年冬十一月，郑公孙申帅师疆许田，
许人败诸展陂。郑伯伐许，取鉏、任、泠敦之田。晋栾书
将中军，荀首佐之，士燮佐上军，以救许。伐郑，取汜祭。
楚子反救郑，郑伯与许男讼焉。皇戍摄郑伯之辞，子
反不能决也。曰：“君若辱在寡君，寡君与其二三臣共
听两君之所欲成，其可知也。不然，侧不足以知二国
之成。”